Հիշեցնենք, որ Անկարան Սիրիայի քրդական ուժերին դիտարկում է որպես Թուրքիայում ահաբեկչական հայտարարված «Քուրդիստանի բանվորական կուսակցության» (PKK-ՔԲԿ) ճյուղավորում: Թուրք պաշտոնյաները բազմիցս հայտնել են, որ երբեք թույլ չեն տա, որ Սիրիայի հյուսիսում քրդերը պետություն ստեղծեն: Մասնավորապես Թուրքիայի նախագահը մի քանի անգամ հայտարարել է, որ եթե Սիրիայի քրդերը վտանգ ստեղծեն իրենց սահմանների համար, ապա իրենք կներխուժեն Սիրական Աֆրին և Մանբիչ շրջաններ, որոնք գտնվում են քրդերի վերահսկողության տակ: Վերջին օրերին մի շարք թուրք պաշտոնյաներ արդեն հայտարարել են մոտ օրերս Աֆրինում ռազմագործողություն սկսելու մասին: